“ซีพีฮ่องกง” เผยราคาหมู-ไก่ลดลง กระทบงบ 9 เดือนขาดทุนราว 15-20 ล้านเหรียญฯ
CPP บริษัทย่อย CPF ในฮ่องกงประมาณการผลงานงวด 9 เดือนปี 64 จะขาดทุนราว 15-20 ล้านเหรียญฯ จากช่วงเดียวกันของปีก่อนมีกำไร 496 ล้านเหรียญฯ หลังราคาหมู-ไก่ลดลง
CPP บริษัทย่อย CPF ในฮ่องกงประมาณการผลงานงวด 9 เดือนปี 64 จะขาดทุนราว 15-20 ล้านเหรียญฯ หลังราคาหมู-ไก่ลดลง
19 ต.ค. 2564

บริษัท เจริญโภคภัณฑ์อาหาร จำกัด (มหาชน) หรือ CPF ระบุว่า วันนี้ (19 ต.ค.2564) C.P.Pokphand Co.Ltd. (CPP) บริษัทย่อยของ CPF ถือหุ้นอยู่ทั้งทางตรงและทางอ้อมในสัดส่วนร้อยละ 52.24 ของหุ้นจดทะเบียนทั้งหมดที่ออกจำหน่ายแล้ว และเป็นบริษัทที่จดทะเบียนอยู่ในตลาดหลักทรัพย์ฮ่องกง ได้เปิดเผยการแจ้งเตือนกำไร (Profit warning) ตามหลักเกณฑ์การเปิดเผยข้อมูลของตลาดหลักทรัพย์ฮ่องกง (HKEX) บนเว็บไซต์ของ HKEX ที่ http://www.hkexnews.hk
โดย CPP เปิดเผยงบยังไม่สอบทานรอบ 9 เดือนปี 2564 โดยระบุว่าผลประกอบการจะขาดทุนราว 15-20 ล้านเหรียญสหรัฐฯ จากงวด 9 เดือนปี 2563 ที่มีกำไร 496 ล้านเหรียญสหรัฐฯ อย่างไรก็ดีในงวด 8 เดือนปี 2564 ยังมีกำไรอยู่ที่ 112 ล้านเหรียญสหรัฐฯ แต่ลดลง 75% เมื่อเทียบจากช่วงเดียวกันของปีก่อน
ทั้งนี้เป็นผลมาจากราคาไก่ และหมูปรับตัวลงอย่างต่อเนื่อง และคาดว่าผลประกอบการที่เหลือในปี 2564 จะยังได้รับผลการทบจากราคาไก่และหมูที่อยู่ในระดับต่ำ ซึ่งมีแนวโน้มว่าจะไม่ปรับตัวลงต่ำไปมากกว่านี้